Ecclestone sê BLM gebruik Hamilton net | Maroela Media
Bernie Ecclestone en Lewis Hamilton. Foto: Mark Thompson/Getty Images/AFP
In 'n onderhoud met The Telegraph het die voormalige F1-baas, Bernie Ecclestone, Lewis Hamilton gewaarsku dat die Black Lives Matter-beweging hom vir hul eie gewin misbruik.
Die Mercedes-renjaer is motorsport se grootste BLM-kampvegter en hy het vroeër vanjaar gesê dat hy sal voortgaan om vir gelykheid in sport te baklei.
"Black Lives Matter. Verlede jaar het sommige van ons die knie ter ondersteuning van gelykheid gebuig en ek is baie trots daarop," het Hamilton geskryf.
Tog meen Ecclestone dat Hamilton versigtig moet wees.
Die 90-jarige – wat verlede jaar weer pa geword het – is al vantevore deur Hamilton gekritiseer omdat hy in 'n onderhoud aangevoer het dat swart mense soms groter rassiste as wit mense is.
Nou het Ecclestone teruggekap en gesê dat F1 sy politieke baadjie moet uittrek.
"As ek nog aan die stuur van sake was, sou daar beslis nie 'n gekniebuigery voor wedrenne gewees het nie."
Hoewel sommige renjaers verlede jaar saam met Hamilton die knie gebuig het, het baie verkies om staande te bly.
Die Ferrari-ster Charles Leclerc het verlede jaar ook verkies om nie die knie te buig nie.
"Ek wil egter nie die knie buig nie omdat baie van die wêreldwye protesoptogte met geweld gepaardgaan. Ek keur dit nie goed nie. Verder hou ek ook nie daarvan dat politici hierdie beweging vir hul eie gewin gebruik nie," het Leclerc gesê.
Maar die wêreldkampioen het ook intussen gevra wat volgende sal gebeur omdat ongelykheid, volgens hom, steeds die septer in die sport en in die wêreld swaai.
Hy het aangevoer dat die wêreld steeds na gelykheid vir alle mense moet streef en dat almal hulself aanspreeklik daarvoor moet hou.
"So lank as wat daar suurstof in my longe is, sal ek aanhou om vir verandering te baklei. Ek sal myself beywer om geleenthede vir swart kinders te skep in vakgebiede soos die wetenskap en ingenieurswese."
Bestaan F1 nog?
F1 se naam het net verander na LH, dit bestaan skynbaar nog VaalDonkie.
Baie waar. Eintlik gaan BLM glad nie oor die "racial justice" wat hulle so oor skree nie. Watter racial justice ? Het Hamilton dit nodig, of het die mense wat onder slawerny van hul eie ras in Afrika vergaan dit nodig ? BLM het niks met gelykheid uit te waai nie maar eerder met die vernietiging van westerse stelsels en waardes, deur hul maxistiese idees. Die huidige westerse stelsel het deur die eeue meer mense opleiding gegee, uit armoede albei fisies en geestelik gered as enige ander sisteem. Uitkoms van BLM is om die wereld te plaas in 'n marxistiese,… Lees meer »
Ek sou eerder sê dat LH vir BLM gebruik
Lewis, gebruik eerder jou miljoene dollars as die lug in jou longe om teen ongelykheid te baklei. Weet nie baie mooi dat nie net swart mense ongelyk behandel word nie, dit gebeur hier in SA ook met wit mense!